De er røde, de er hvide, og de står sammen over det hele. I parcelhuset i Aalborg, hvor Ragnhild Flov bor sammen med sin mand, er der fyldt med nisser fra kælder til kvist. Selv toilettet er beklædt med de små væsner. - Vi synes, de er hyggelige og søde at se på. Vi kan sommetider sidde og snakke længe om alle de nisser, vi har i huset, siger Ragnhild Flov. Hjemme hos Ragnhild Flov har manden også sit helt eget værelse. Her får han lov til at jule sin helt egen måde, for der er også plads til de nisser, som ikke er helt stuerene. - Nissepigerne med meget lidt tøj på, dem kan han beholde herinde, siger Ragnhild, idet hun viser sin mands værelse frem. Der er så mange nisser i parcelhuset, at det juleglade par slet ikke har tal på dem. - Jeg tør slet ikke gætte på, hvor mange nisser vi har. Der er jo så mange. Når vi samler det ned fra loftet, har vi cirka 75 flyttekasser – og der kommer jo lidt nyt til hvert år, siger den juletossede Ragnhild Flov. Når man spørger Ravnild Flov, hvornår julelegene for hende og manden skal høre op, er svaret klart: - Vi bliver ved så lang tid, helbredet kan holde til det, siger hun og forsætter: - Vores nisser kan vi ikke undvære.

Opsummering:
Hjemme hos Ragnhild Flov og hendes mand er der nisser overalt - Selv manden har sit eget værelse, hvor det er tilladt at pynte med det mere beskidte julepynt.